钦定古今图书集成/明伦汇编/官常典/第397卷 > 张弘至
## 钦定古今图书集成/明伦汇编/官常典/第397卷 > 张弘至

按《明外史》本传：“弘至，字时行，华亭人，南安知府弼子
也。举弘治九年进士，改庶吉士，授兵科给事中。十二
年冬，陈初政渐不克终。八事，初汰传奉官殆尽，近匠
官张广宁等，一传至百二十馀人，少卿李纶、指挥张
𤣱等，再传至百八十馀人。异初政者一。初追戮继晓，
逐番僧佛子，近斋醮不息。异初政者二。初去万安、李”
裕辈，朝弹夕斥。近被劾数十疏，如尚书徐琼者犹居
位。《异初政》者三。初圣谕“有大政，召大臣面议；近上下
否隔。”《异初政》者四。初撤增设内官；近已还者复去，已
革者复增。《异初政》者五。初慎重诏旨，左右不敢妄干；
近陈情乞恩，率俞允。《异初政》者六。初令兵部申旧章，
有妄乞陞武职者奏治；近乞陞无违拒，异初政者七。
初节，光禄供亿，近穴食日繁，移太仓银赊市廛物，异
初政者八。帝下所司。边将王杲、马昇、秦恭、陈瑛失机，
论死久系，弘至请速正典刑。亲王之藩者所次舍，率
营席殿并从官幕次，俱饰绒毯绵帛，因弘至言多减
损。孝宗晚年从廷臣请，遣官核腾骧四卫虚冒弊，以
太监甯瑾言而止。弘至抗章争。会兵部亦以为言，乃
卒核之。武宗立，以户科右给事中奉使安南。还，迁都
给事中。母忧归，卒。